Miestna bublina

Miestna bublina je dutina v medzihviezdnej hmote ramena Orióna našej Galaxie. 

Je široká najmenej 300 ly a má neutrálnu vodíkovú hustotu, približne 0,05 atómu na kubický centimeter alebo približne jednu desatinu priemeru medzihviezdnej hmoty Galaxie (0,5 atóm/cm3) a asi polovicu pre miestny medzihviezdny mrak (0,1 atóm/cm3). Horúci plyn v lokálnej bubline je zdrojom röntgenového žiarenia. Tento veľmi riedky, horúci plyn je dôsledkom supernovy, ktorá vybuchla približne pred 2 až 4 miliónmi rokovLocal Chimney and Superbubbles , Solstation.com. Najpravdepodobnejším kandidátom je supernova Geminga, pulzar v súhvezdí Blíženci.

 Charakteristika 
Posledných 5 až desať miliónov rokov sa Miestna bublina nachádza v oblasti, ktorou Slnečná sústava pravidelne prechádza. Jej súčasná poloha sa nachádza v Lokálnom medzihviezdnom oblaku, ktorý je regiónom hustého materiálu vo vnútri bubliny. Oblak sa sformoval v mieste, kde sa stretávajú Miestna bublina a Bublina Loop I. Plyn vo vnútri Bubliny Loop I má hustotu približne 0,1 atóm/cm3.

Miestna bublina nie je guľovitého ale zúženého vajcovitého alebo elipsovitého tvaru. S ďalšími bublinami hraničí v menej hustej medzihviezdnej hmote, napríklad Bublina Loop I, ktorá vznikla zo supernovy a hviezdneho vetra vo vzdialenosti 500 ly od Slnka. Ďalšími bublinami okolo Miestnej bubliny sú Bublina Loop II a Bublina  Loop III.

V Bubline Loop I sa nachádza hviezda Antares (známa aj ako Alfa Scorpii).

 Pozri aj 
 Bublina Loop I
 Gouldov pás
 Rameno Orióna
 Rameno Perzea
 Superbublina
 Zoznam najbližších hviezd

 Externé odkazy 
 3D mapa Mliečnej dráhy a rameno Orion 

 Referencie 

 Zdroj 

Kategória:Rameno Orióna